Пётр Фірлей (ваявода рускі)

Пётр Фірлей герба «Леўарт» (? — 1 верасня 1553) — польскі магнат, каралеўскі прыдворны, кашталян хэлмскі (1527), староста: люблінскі, радамскі, казімежскі. Сын Мікалая Фірлея і Ганны Мялецкай.

У час вайны з Масковіяй браў удзел у бітве пад Оршай 8 верасня 1514 года. Быў саветнікам каралевы Боны, а потым Жыгімонта Аўгуста. У кастрычніку 1535 года быў прызначаны кашталянам бецкім, а праз месяц ужо стаў кашталянам вісліцкім. У 1537 годзе стаў ваяводам люблінскім і быў на гэтай пасадзе да 1545 года, калі пасля смерці Станіслава Адрованжа стаў ваяводам рускім. У 1551—1552 гадах удзельнічаў у барацьбе з паўстаннямі супраць Кароны ў Прусіі.

У 1532 годзе арандаваў радамскае староства і захоўваў яго да самай смерці. Таксама арандаваў староствы казімежскае і люблінскае.
180px|thumb|злева|Надмагільная пліта Мікалая і Пятра Фірлеяў у дамініканскім касцёле ў Любліне

Фундаваў Янавец на землях вёскі Серакомля і Любартаў, дзе пабудаваў замкіJ. Bazydło, Firlej, [w:] Encyklopedia Katolicka, t. 5, Lublin 1989, kol. 298..

 Сям’я 
Быў жанаты з Кацярынай Тэнчынскай герба «Тапор». У іх нарадзілася 6 дзяцей:
 Ян Фірлей
 Мікалай Фірлей
 Андрэй Фірлей
 Ганна Фірлей
 Ядвіга Фірлей
 Барбара Фірлей

Пётр
Катэгорыя:Удзельнікі вайны Маскоўскай дзяржавы з Вялікім Княствам Літоўскім 1512—1522 гадоў
Катэгорыя:Старосты радамскія
Катэгорыя:Нарадзіліся ў XV стагоддзі
Катэгорыя:Ваяводы рускія
Катэгорыя:Памерлі ў 1553 годзе
Катэгорыя:Ваяводы люблінскія
Катэгорыя:Кашталяны хэлмскія
Катэгорыя:Кашталяны вісліцкія
Катэгорыя:Кашталяны бецкія
Катэгорыя:Старосты люблінскія
Катэгорыя:Старосты казімежскія